വാലന്റൈൻസ് ഡേ ആഘോഷിക്കാൻ ഓഫറുകളുമായി ജെറ്റ് എയർവേയ്സ് . രാജ്യത്തെ ഏറ്റവും വലിയ സ്വകാര്യ എയർലൈനായ ജെറ്റ് എയർവെയ്സ് ചൊവ്വാഴ്ചയാണ് വലന്റൈൻസ് ഡേ ഓഫറുകൾ പ്രഖ്യാപിച്ചത് . 999 രൂപ മുതലാണ് ടിക്കറ്റ് നിരക്കുകൾ ആരംഭിയ്ക്കുന്നത് . നാല് ദിവസം നീണ്ടുനിൽക്കുന്ന പ്രമോഷണൽ ഓഫറിൽ ഫെബ്രുവരി 17 മുതൽ മാർച്ച് ഒന്നുവരെയുള്ള കാലയളവിനുള്ളിലുള്ള യാത്രകൾക്കാണ് ഓഫർ ലഭ്യമാകുക . ബുക്ക് ചെയ്ത് 15 ദിവസത്തിനുള്ളിലുള്ള ആഭ്യന്തര സർവ്വീസുകൾക്കാണ് ഓഫർ ബാധകമായിട്ടുള്ളതെന്നും ജെറ്റ് എയർവേയ്സ് വാർത്താക്കുറിപ്പിൽ പറയുന്നു . നേരത്തെ ടാറ്റയുടെ വിസ്താര എയർലൈൻസ് 899 രൂപ മുതൽ ആകർഷകമായ ഇളവുകളുമായി വലന്റൈൻസ് ഡേ ഓഫറുകൾ പ്രഖ്യാപിച്ചിരുന്നു . 2017 ഫെബ്രുവരി 28 മുതൽ സെപ്തംബർ 20 വരെയുള്ള കാലയളവിലുള്ള യാത്രകൾക്കാണ് വിസ്താരയുടെ ഓഫർ ലഭിയ്ക്കുക . ഇതിന് പുറമേ ബിസിനസ് ക്ലാസിന് 60 ശതമാനം വരെയും പ്രീമിയം ഇക്കോണമി ക്ലാസിൽ 40 ശതമാനം വരെ ഡിസ്കൌണ്ടും കമ്പനി വാഗ്ദാനം ചെയ്യുന്നു .